STANLY วิ่ง 4% รับกำไร Q2 โตเกินคาด 82% โบรกชูเป้า 240 บ. อัพไซด์ 32%
STANLY บวก 4% อานิสงส์กำไรไตรมาส 2 (1 ก.ค.-30 ก.ย.65) โตเกินคาด 82% แตะ 486.70 ลบ. จากยอดขายที่เพิ่มขึ้น โบรกแนะนำราคาเป้าหมาย 240 บ. อัพไซด์ 32%
STANLY บวก 4% อานิสงส์กำไรไตรมาส 2 (1 ก.ค.-30 ก.ย.65) โตเกินคาด 82% แตะ 486.70 ลบ. จากยอดขายที่เพิ่มขึ้น โบรกแนะนำราคาเป้าหมาย 240 บ. อัพไซด์ 32%
31 ต.ค. 2565

ผู้สื่อข่าวรายงานว่า วันนี้ (31 ต.ค.65) ราคาหุ้น บริษัท ไทยสแตนเลย์การไฟฟ้า จำกัด (มหาชน) หรือ STANLY ณ เวลา 10:15 น. อยู่ที่ระดับ 180.50 บาท บวก 7.50 บาท หรือ 4.34% สูงสุดที่ระดับ 181 บาท ต่ำสุดที่ระดับ 178.50 บาท ด้วยมูลค่าการซื้อขาย 12.90 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 32%

สำหรับราคาหุ้น STANLY ที่ปรับตัวขึ้นนั้นคาดจะมาจากผลประกอบการงวดไตรมาส 2 (1 ก.ค.-30 ก.ย.65) ออกมาดี ซึ่งบริษัทมีกำไรสุทธิอยู่ที่ 486.70 ล้านบาท เพิ่มขึ้น 82.19% จากงวดเดียวกันของปีก่อน ที่มีกำไร 267.15 ล้านบาท โดยกำไรที่เพิ่มขึ้นมาจากยอดขายที่เติบโตแกร่ง ซึ่งบริษัทมียอดขายทั้งสิ้น 3,551.21 ล้านบาท เพิ่มขึ้น 533.59 ล้านบาท หรือ 17.68% จากงวดเดียวกันของปีก่อนที่มียอดขาย 3,017.62 ล้านบาท
บล.ฟินันเซีย ไซรัส ระบุในบทวิเคราะห์ว่า คาดกำไรไตรมาส 2 (1 ก.ค.-30 ก.ย.65) อยู่ที่ 407.1 ล้านบาท เพิ่มขึ้น 28.3% จากไตรมาสก่อน และเพิ่มขึ้น 52.4% จากงวดเดียวกันของปีก่อน แนะนำ “ซื้อ” ราคาเป้าหมาย 240 บาท